ਅਮਲ ਐਦਨ
ਅਮਲ ਐਦਨ (ਜਨਮ 1983) ਸੋਮਾਲੀ - ਨਾਰਵੇਈ ਲੇਖਕ, ਲੈਕਚਰਾਰ ਅਤੇ ਲੇਸਬੀਅਨ ਕਾਰਕੁੰਨ ਹੈ। ਐਦਨ ਨਾਰਵੇਈ ਪ੍ਰੈਸ ਸ਼ਿਕਾਇਤਾਂ ਕਮਿਸ਼ਨ ਦੀ ਵਿਕਲਪ ਮੈਂਬਰ ਹੈ ਅਤੇ ਜਨਵਰੀ 2013 ਤੋਂ ਅਖ਼ਬਾਰ ਡੱਗ ਓਗ ਟੀਡ ਵਿਚ ਯੋਗਦਾਨ ਪਾ ਰਹੀ ਹੈ।

ਮੁੱਢਲੀ ਅਤੇ ਨਿੱਜੀ ਜ਼ਿੰਦਗੀ 
ਐਦਨ ਉੱਤਰੀ ਸੋਮਾਲੀਆ ਵਿੱਚ ਪੈਦਾ ਹੋਈ ਸੀ ਅਤੇ ਚਾਰ ਸਾਲਾਂ ਦੀ ਉਮਰ ਵਿਚ ਅਨਾਥ ਹੋ ਗਈ। ਉਹ ਅਨਪੜ੍ਹ ਸੀ ਅਤੇ ਸੱਤ ਸਾਲਾਂ ਤੋਂ ਇੱਕ ਸਟ੍ਰੀਟ ਬੱਚੇ ਵਜੋਂ ਰਹਿਣ ਤੋਂ ਬਾਅਦ 1996 ਵਿੱਚ ਤੇਰ੍ਹਾਂ ਸਾਲਾਂ ਦੀ ਉਮਰ 'ਚ ਪਰਿਵਾਰਕ ਪੁਨਰ ਗਠਨ ਕਰਕੇ ਦੁਆਰਾ ਨਾਰਵੇ ਆ ਗਈ। ਉਸ ਨੇ ਸਭ ਤੋਂ ਪਹਿਲਾਂ ਹੋਰ ਸਭਿਆਚਾਰ, ਬੱਚਿਆਂ ਦੀ ਰੱਖਿਆ ਅਤੇ ਹੋਰ ਜਨਤਕ ਸੇਵਾਵਾਂ ਦੀ ਮਿਲਣੀ ਨਾਲ ਸੰਘਰਸ਼ ਕੀਤਾ, ਜਿਸ ਦਾ ਉਸ ਨੇ ਦਾਅਵਾ ਕੀਤਾ ਹੈ ਕਿ ਉਹ ,ਉਸ ਦੀ ਮਦਦ ਕਰਨ ਵਿੱਚ ਅਸਮਰਥ ਰਹੇ। ਉਹ ਗ੍ਰੈਨਲੈਂਡ ਦੇ ਓਸਲੋ ਸ਼ਹਿਰ ਜ਼ਿਲ੍ਹੇ ਵਿਚ ਨਸ਼ਿਆਂ ਦੇ ਵਾਤਾਵਰਣ ਵਿਚ ਆ ਗਈ ਅਤੇ ਉਸੇ ਸ਼ਹਿਰ ਦੀਆਂ ਸੜਕਾਂ 'ਤੇ ਰਹਿੰਦੀ ਰਹੀ।

ਹਾਲਾਂਕਿ ਅੱਜ ਉਹ ਸਵੈ-ਰੁਜ਼ਗਾਰ ਵਾਲੀ ਹੈ ਅਤੇ ਪੁਲਿਸ, ਸਕੂਲ ਅਤੇ ਹੋਰਨਾਂ ਮਾਮਲਿਆਂ ਲਈ ਦੁਭਾਸ਼ੀਏ ਵਜੋਂ ਕੰਮ ਕਰਦੀ ਹੈ, ਨਾਲ ਹੀ ਨਗਰ ਪਾਲਿਕਾਵਾਂ ਅਤੇ ਹੋਰਨਾਂ ਮਾਮਲਿਆਂ ਲਈ ਇੱਕ ਸਲਾਹਕਾਰ ਅਤੇ ਲੈਕਚਰਾਰ ਵਜੋਂ ਵੀ ਕੰਮ ਕਰਦੀ ਹੈ। ਉਹ ਦੋ ਜੁੜਵਾਂ ਬੱਚਿਆਂ ਦੀ ਮਾਂ ਹੈ ਅਤੇ 2002 ਤੋਂ ਉਹ ਹੈਨਫੋਸ ਵਿਚ ਰਹਿੰਦੀ ਹੈ।

ਕਰੀਅਰ 
ਅਮਲ ਐਦਨ ਨੇ ਆਪਣੀ ਪਹਿਲੀ ਕਿਤਾਬ 2008 ਵਿਚ ਪ੍ਰਕਾਸ਼ਤ ਕੀਤੀ ਸੀ ਅਤੇ ਉਦੋਂ ਤੋਂ ਹੁਣ ਤੱਕ ਕਈ ਕਿਤਾਬਾਂ ਪ੍ਰਕਾਸ਼ਤ ਹੋਈਆਂ ਹਨ। ਉਸ ਨੂੰ ਸਾਲ 2010 ਵਿੱਚ ਇਮੀਗ੍ਰੇਸ਼ਨ ਅਤੇ ਏਕੀਕਰਣ ਦੇ ਮੁੱਦਿਆਂ ਨਾਲ ਕੰਮ ਕਰਨ ਲਈ ਕਈ ਪੁਰਸਕਾਰ ਮਿਲ ਚੁੱਕੇ ਹਨ, ਜਿਨ੍ਹਾਂ ਵਿਚੋਂ ਪਹਿਲਾ ਜ਼ੋਲਾ-ਪ੍ਰਾਇਸਨ (ਇੱਕ ਨਾਰਵੇਈ ਇਨਾਮ ਜੋ ਫ੍ਰੈਂਚ ਲੇਖਕ ਅਤੇ ਬੁੱਧੀਜੀਵਕ ਐਮਿਲ ਜ਼ੋਲਾ ਦੇ ਨਾਮ 'ਤੇ ਦਿੱਤਾ ਜਾਂਦਾ ਹੈ ) ਨਾਲ ਸਨਮਾਨਿਤ ਕੀਤਾ ਗਿਆ।

ਵਿਵਾਦ 
2013 ਵਿੱਚ ਓਸਲੋ ਪ੍ਰਾਈਡ ਪਰੇਡ ਵਿਚ ਉਸ ਦੀ ਸ਼ਮੂਲੀਅਤ ਤੋਂ ਬਾਅਦ, ਅਮਲ ਐਦਨ ਨੂੰ 146 ਧਮਕੀ ਭਰੇ ਸੰਦੇਸ਼ ਮਿਲੇ। ਐਦਨ, ਜੋ ਇੱਕ ਸਪਸ਼ਟ ਮੁਸਲਮਾਨ-ਲੇਸਬੀਅਨ ਕਾਰਕੁੰਨ ਹੈ, 'ਤੇ ਮੁਸਲਿਮ ਬੱਚਿਆਂ ਲਈ ਮਾੜਾ ਰੋਲ ਮਾਡਲ ਹੋਣ ਦਾ ਦੋਸ਼ ਲਾਇਆ ਗਿਆ ਸੀ।

ਸਨਮਾਨ ਅਤੇ ਮਾਨਤਾ 

 ਜ਼ੋਲਾ ਪੁਰਸਕਾਰ, 2010 
 ਐਮਨੇਸਟੀ ਇੰਟਰਨੈਸ਼ਨਲ ਨਾਰਵੇ, 2012 ਦਾ ਐਮਨੇਸਟੀ ਪੁਰਸਕਾਰ 
 ਏਰਿਕ ਬਾਈ ਦਾ ਯਾਦਗਾਰੀ ਪੁਰਸਕਾਰ, 2014 
 ਨਾਰਵੇਈ ਐਸੋਸੀਏਸ਼ਨ ਫਾਰ ਵਿਮੈਨ ਰਾਈਟਸ, 2016 ਦਾ ਜੀਨਾ ਕ੍ਰੋਗ ਪੁਰਸਕਾਰ

ਕਿਤਾਬਚਾ 
ਐਦਨ ਕਈ ਕਿਤਾਬਾਂ ਦੇ ਲੇਖਕ ਹਨ:

 Se oss: bekymringsmelding fra en ung norsksomalisk kvinne. Aschehoug (2008)
 ABC i integrering: 111 gode råd om hvordan alle kan bli fullverdige borgere i det norske samfunnet. Aschehoug (2009)
 Min drøm om frihet: En selvbiografisk fortelling. Aschehoug (2009)
 Det skal merkes at de gråter: Om likestilling blant somaliere i Norge (2011)
 Om håpet glipper, er alt tapt (2012)
 Jacayl er kjærlighet på somali (2015)

ਹਵਾਲੇ

ਬਾਹਰੀ ਲਿੰਕ 

 ਨਿੱਜੀ ਵੈਬਸਾਈਟ

ਐਲਜੀਬੀਟੀ ਮੁਸਲਿਮ
ਜ਼ਿੰਦਾ ਲੋਕ
ਜਨਮ 1983
ਐਲਜੀਬੀਟੀ ਅਧਿਕਾਰ ਕਾਰਕੁੰਨ